На основу члана 9. Правилника о условима за пружање хуманитарне помоћи у виду пакета хране 011-44-1/2021-I од 16.09.2021. године, Комисијa за избор корисника за доделу помоћи у виду пакета хране за најугроженија домаћинства избеглица и интерно расељених лица број 011-44/2021-I од 16. септембра 2021. године (у даљем тексту: Комисија) расписује 
ЈАВНИ ПОЗИВ
ЗА ИЗБОР КОРИСНИКА ЗА ДОДЕЛУ ПОМОЋИ У ВИДУ ПАКЕТА ХРАНЕ ЗА НАЈУГРОЖЕНИЈА ДОМАЋИНСТВА  ИЗБЕГЛИЦА И ИНТЕРНО РАСЕЉЕНИХ ЛИЦА СМЕШТЕНИХ НА ТЕРИТОРИЈИ ОПШТИНЕ РУМА
ПРЕДМЕТ ЈАВНОГ ПОЗИВА

Право на помоћ могу да остваре породице избеглица и породице интерно расељених лица, чији подносилац има боравиште у општини Рума. 

Помоћ се одобрава као једнократна у виду једног пакета хране по породици.

УСЛОВИ И КРИТЕРИЈУМИ
Неопходно је да подносилац пријаве има избеглички статус, односно да је евидентиран и поседује важећу легитимацију избеглице / интерно расељеног лица, са боравиштем у Општини и да су приходи породице до 50% просечне нето плате на нивоу Републике Србије, по члану домаћинства за месец мај 2021. године, као и да подносилац пријаве или чланови његовог породичног домаћинства испуњавају неке од следећих критеријума, и то:
· једнородитељска домаћинства са децом до 18 година или децом на редовном школовању до 26 година,                                                                     
· трочлано и вишечлано домаћинство са децом до 18 година, 
· породице са трудницама или дететом/децом до 5 година,
· домаћинства са чланом који је инвалидно лице или има телесно оштећење  (преко 50% инвалидности, одсно телесног оштећења),

· домаћинства са чланом породице са тешким обољењем,  лицем ометеним у  развоју, слепим или слабовидим лицем или лицем са оштећењем слуха,

· вишегенерацијско домаћинство,

· домаћинство старих лица,  једночлана домаћинства (жене преко 60  и мушкарци преко 65 година  живота),
· жртве породичног насиља.
ПОТРЕБНА ДОКУМЕНТАЦИЈА
Уз пријаву за доделу Помоћи, која се подноси у Општини подносилац је дужан да достави следеће доказе на увид:
· важећу избегличку легитимацију/легитимацију расељеног лица за подносиоца пријаве,
· личне карте за све пунолетне чланове домаћинства, односно избегличке легитимације/ легитимације интерно расељеног лица за све чланове домаћинства који их поседују, 
· доказе о приходима (потврда о висини нето зараде, уверење из НСЗ да је лице незапослено, чек од пензије, оверена изјава да нема приходе, итд.),

· медицинска документација или доказ о степену инвалидитета, односно телесног оштећења, 
· извод из матичне књите рођених за децу до 7 година живота, доказ о редовном школовању за децу до 26 година, 

· доказ за једнородитељско домаћинство (пресуда о разводу брака, ИМКУ за брачног друга, ИМКР за децу без утврђеног очинства и сл.),
· жртве породичног насиља прилажу пресуду надлежног суда или извештај Центра за социјални рад.
Докази из става 1. овог члана подносе се у фотокопији, а оригинална документа се проверавају од стране Општине приликом пријема пријаве.
ПОДНОШЕЊЕ ЗАХТЕВА


Захтев за доделу помоћи преузима се у Одељењу за друштвене делатности Општине Рума, у Повереништву за избеглице и миграције, сајту општине Рума www.ruma.rs или у Месним канцеларијама.


Захтев за доделу Помоћи, са потребном документацијом, подносилац је дужан да достави писарници Општине Рума, лично, посредством другог лица или поштом на адресу:

Писарница Општинске управе

Орловићева 5

22400 Рума
са назнаком „Јавни позив за избор корисника за доделу помоћи у виду пакета хране за најугроженија домаћинства избеглица и ИР лица“
Рок за подношење захтева са потребном документацијом је

од 16. 09. 2021.  до  24. 09. 2021. године
Број:  011-44-2/2021-I
Дана:  16.09.2021. године

Рума







     










      Председник Kомисије










            Јелена Бркљач 
